Volkswagen Arena

Volkswagen Arena (sebutan Jerman: [ˈfɔlksvaːɡn̩ ʔaˌʁeːnaː]; (juga dikenali sebagai VfL Wolfsburg Arena kerana peraturan penajaan UEFA) ialah sebuah stadium bola sepak di bandar Wolfsburg, Saxony Hilir, Jerman. Ia dibuka pada tahun 2002 dan dinamakan sempena kumpulan automotif Volkswagen AG. Volkswagen Arena mempunyai kapasiti sebanyak 30,000 penonton: 22,000 tempat duduk dan 8,000 tempat berdiri. Ia terletak di kawasan Allerpark dan merupakan gelanggang utama pasukan bola sepak VfL Wolfsburg. Pemilikan Pembina dan pemilik Volkswagen Arena sejak awal ialah Wolfsburg AG. Pada tahun 2002, stadium ini diserahkan kepada VfL Wolfsburg-Fußball GmbH, yang bertanggungjawab terhadap operasinya sejak itu. Sebanyak 100% saham syarikat tersebut dimiliki oleh Volkswagen AG, yang juga menaja pasukan lelaki, wanita dan remaja VfL Wolfsburg. Komitmen Volkswagen terhadap VfL Wolfsburg telah menjadi perhatian media sejak sebelum pembinaan Volkswagen Arena lagi. Dalam beberapa tahun kebelakangan ini, hubungan antara Kumpulan Volkswagen dan kelab bola sepak tersebut juga sering dibincangkan. Pembiayaan Volkswagen Arena dibahagikan sama rata antara Volkswagen dan Wolfsburg AG. Memandangkan Volkswagen juga memiliki separuh daripada saham Wolfsburg AG, bandar Wolfsburg secara tidak langsung mempunyai pegangan sebanyak 25%. Norddeutsche Landesbank pula menyediakan pinjaman berjuta-juta euro untuk pembiayaan stadium ini, yang akan dibayar balik dalam tempoh 29 tahun. Catatan Pautan luar Official website of VfL Wolfsburg